**ERAGINKORRA AL DA HIPOTIROIDISMO SUBKLINIKOA HORMONA TIROIDEOAREKIN TRATATZEA?**

|  |
| --- |
| **20mUI/L arteko TSH duten hipotiroidismo subklinikoan, hormona tiroideoak ez ditu hobetzen ez bizi kalitatea ez tiroidearekin erlazionaturiko sintomak ere. Gertaera kardiobaskularraren murrizteari dagokionez, ez dago ebidentzia nahikorik. Beraz, ez dago hipotiroidismo subklinikoa tratatzeko oinarririk.** |

**JATORRIZKO ERREFERENTZIAK:**

Martin Feller,MD, MSc; Marieke Snel, MD, PhD; Elisavet Moutzouri, MD, PhD; Douglas C. Bauer, MD; Maria de Montmollin, MD; Drahomir Aujesky,MD, MSc; Ian Ford, PhD; Jacobijn Gussekloo,MD, PhD; Patricia M. Kearney, MD, PhD, MPH; Simon Mooijaart, MD, PhD; Terry Quinn, MD; David Stott, MD; RudiWestendorp,MD, PhD; Nicolas Rodondi, MD, MAS; Olaf M. Dekkers, MD,MA, MSc, PhD. “Association of Thyroid Hormone Therapy With Quality of Life and Thyroid-Related Symptoms in Patients With Subclinical Hypothyroidism” A Systematic Review and Meta-analysis. *JAMA*. 2018;320(13):1349-1359. doi:10.1001/jama.2018.13770

**KRITIKOKI AZTERTUTAKO TESTUAREN EGILEAK:**

Eluska Yetano Larrazabal, Hernaniko Osasun Zentroa. *eluska.yetanolarrazabal@osakidetza.eus*

Miren Zubillaga Idarreta, Billabonako Osasun Zentroa. *miren.zubillagaidarreta@osakidetza.eus*

**GALDERA:**

**Pazientea**: Hipotiroidismo subklinikoa duten eta haurdun ez dauden helduak.**Interbentzioa**: Tiroide hormona

**Konparazioa:**  Plazeboa edo ez tratatu**Emaitza**:

* Primarioak: bizi kalitate orokorra, tiroidearekin lotutako bizi kalitatea/hipotiroidismo sintomak.
* 2. mailako emaitzak: depresio sintomak, nekea, funtzio kognitiboa, mina, indar muskularra, odol presioa, gorputz masa indizea, gertaera kardiobaskularrak, hilkortasuna eta ondorio kaltegarriak.

**BILAKETA-ESTRATEGIA:** Aurretik bilaketa bibliografikorik egin gabe, zuzenean artikuluaren azterketa kritikoa egin dugu.

**IKERKETAREN EZAUGARRIAK:**

Entsegu klinikoen berrikuspen sistematikoa da.

Bilaketa: MEDLINE, Embase, Web of science, Cochrane library, CENTRAL, Emcare eta Academic Search Premier.

Oraindik argitaratu gabeko artikuluen bilaketa ere egin da (ClinicalTRials.gov) eta baita erreferentzien jarraipena ere.

Edozein hizkuntzatan egindako entseguak.

ARTIKULU KOPURUA: 21

PAZIENTE KOPURUA (n): 2192

**BALORAZIO KRITIKOA:**

Ikertzaile bat baino gehiagoren artean egin da artikuluen bilaketa, hautaketa, datuen bilketa eta ebidentziaren kalitatearen ebaluazioa (GRADE, oro har kalitate onekoak).

Heterogeneotasuna (I2) altua izan den kasuetan (bizi kalitatea eta gorputz masa indizea) azpitaldeen analisi bidez zuzendua izan da disenuan aurreikusi bezela.

Orokorrean, emaitzak konbinatu dira ausazko efektu bidezko modeloarekin.

|  |  |  |  |
| --- | --- | --- | --- |
| EMAITZA | SMD | KT | I2 |
| Bizi kalitate orokorra | -0,11 | -0,25 - 0,03 | % 66,7 |
| Tiroidearekin erlazionatutako sintomak | 0,01 | -0,12 - 0,14 | %0 |
| Nekea | -0,01 | -0,16 - 0,15 | %0 |
| Depresio sintomak | -0,1 | -0,34 - 0,13 | %0 |
| Funtzio kognitiboa | 0,09 | -0,05 - 0,22 | % 14,7 |
| Odol presioa | -0,7 | -2,6 - 1,2 | %0 |
| Gorputz masa indizea | 0,2 | -0,4 – 0,8 | % 45,5 |

SMD: estandarizatutako medien diferentzia. KT: konfiantza tartea. I2: heterogeneotasuna

**IRUZKINA:**

Hipotiroidismo subklinikoa duten haurdun ez dauden helduetan, hormona tiroideoak ez du erakutsi onurarik ez bizi kalitatean, ez tiroidearekin loturiko sintometan ezta gainerako 2.mailako emaitzetan ere. Gertaera kardiobaskularraren murrizteari dagokionez, ez dago ebidentzia nahikorik.

Berrikuspen sistematiko honetako entsegu kliniko handienak (n = 737) eta berrienak (2017), oinarrian TSH 4.6-19.99 mUI/L artean duten pazienteak baloratu ditu.

Beraz, TSHa 20mUI/L arteko hipotiroidismo subklinikoa duten haurdun ez dauden helduak ez dute hormona tiroideoarekin tratatzeko indikaziorik.